Notum sit omnibus quod Adalaidis filia Duranni de Rocha suscepit monachicum habitum in ecclesia Marciniaci et dedit ibi quinque solidos apud Briennonem in terra Jachilini et unum curtile ad Arcum in parrochia Sancti Andreae et reddit de servitio sexdecim denarios et unam quartam hordei et unam trossam foeni et unam gallinam, et aliud curtile apud Nigrum Stabulum quod tenet Petrus de Platea, et reddit de servitio duodecim denarios et unum sextarium de avena, laudante fratre meo Duranno de Rocha et filiis suis Pontio, Guicardo, Wilegio, Robaudo. Hujus doni testes sunt: S. Durannus et Artaldus fratres de Sancto Abundo, Girbertus Rechanus, Stephanus praesbyter de Sancto Germano. Durannus de Roennes et uxor sua Adeleida habebant de Jaquelino apud Brianum quinque solidos annuatim, quos habebant in sex cavanerias et in quatuor vercherias. Hoc laudavit in vita sua Jaquelinus coram testibus, et accepit a domno Archimbaudo priore quadraginta solidos.